datapway isang hinalang lalong mabigat ang nakapagpabalik sa kanilang diwa. ang sabi ng tagabukid na inutusan ng mga tulisan, ay marahil magsisilayo sila, kayat kung magluluwat sa pagbibigay ng tubos ay lalawig ang araw at si kabisang tales ay pupugutan ng ulo. ang sabing itoy nakatulig sa dalawa, na kapuwa mahihina at kapuwa walang magawa. si tandang selo ay mapaupot mapatindig, akyat manaog, hindi malaman ang tunguhin, hindi malaman ang lapitan. si huliy padulogdulog sa kaniyang mga larawan ng santo, ulit uling binilang ang salapi, ngunit ang dalawang daang pisoy hindi nararagdagan, ayaw dumami, biglang magbibihis, iipunin ang lahat ng kaniyang hiyas, hihinging sanguni sa matanda, tatangkaing makipagkita sa kapitan, sa hukom, sa tagasulat, at sa teniente ng guardia sibil. oo ang sagot ng matanda sa lahat, at pag sinabi ng batang huwag ay huwag din naman siya.